U srijedu, 13. studenoga 2019., s početkom u 10 sati u Zavodu za povijesne i društvene znanosti HAZU u Rijeci (Ružićeva 5) održat će se prigodan znanstveni program povodom Dana otvorenih vrata Hrvatske akademije znanosti i umjetnosti. U okviru programa u 11.30 sati predstavit će se novi voditelj Zavoda za povijesne i društvene znanosti HAZU u Rijeci s Područnom jedinicom u Puli prof. emeritus Miroslav Bertoša, člana suradnik HAZU. U Puli je (na adresi Prolaz kod kazališta 2) od 10 do 19 h predviđen razgovor sa znanstvenicima pulske Područne jedinice.